પ્રતિષ્ઠિત અમેરિકન લેખક નેપોલિયન હિલ તેમના બેસ્ટ સેલર પુસ્તક ‘થીંક અને ગ્રો રીચ’ માં કહે છે કે “સફળ થવા માટે સૌથી અગત્યની છે તમે શું હાંસલ કરવા માગો છો તેની સ્પષ્ટતા, તમારા હેતુની મક્કમતા અને તેને પ્રાપ્ત કરવા માટેની તીવ્ર મહત્વાકાંક્ષા. એટલે કે સ્પષ્ટ ધ્યેય નક્કી કર્યું હોય, તે ધ્યેય પ્રાપ્ત કરવા માટે મનને મક્કમપણે આદેશ આપેલ હોય અને તે ધ્યેયની સિદ્ધિ ના થાય ત્યાં સુધી તીવ્ર મહત્વાકાંક્ષા રાખીને યોગ્ય આયોજનપૂર્વક પોતાની સમગ્ર શક્તિઓ તેની પાછળ લગાડી દીધી હોય, તો વ્યક્તિ તે ધ્યેય પ્રાપ્ત કરે જ તેમાં કોઈ શંકા નથી.” એક સરળ ઉદાહરણથી આ વાત સમજવાનો પ્રયત્ન કરીએ.